**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2013 metus lengvatą asmenims, kurie vykdo tam tikrą veiklą Klaipėdos miesto istorinėse dalyse – UAB „KLAMPĖDA“ (įm. k. 140368872), UAB „YURGA“ (įm. k. 300648523), VšĮ „Parko galerija“ (įm. k. 303132152), UAB „SOLARTA“ (įm. k. 242013440), UAB „UOSTAMIESČIO VERSLAS“ (įm. k. 141512090), Lino Jakumo įmonei (įm. k. 164679814), fiziniam asmeniui L. D. *(duomenys neskelbtini)*, UAB „KARMELA“ (įm. k. 110516621), UAB „Agdus“ (įm. k. 302249779), UAB „TESINITA“ (įm. k. 142154194), UAB „Toksinta“ (įm. k. 302488882) ir UAB „SENAMIESČIO MAGIJA“ (įm. k. 141325831).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2–235) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.:

1.1. UAB „KLAMPĖDA“ (meno kūrinių galerijos veikla adresu Turgaus g. 10, Klaipėda);

1.2. UAB „YURGA“ (meno kūrinių galerijos veikla adresu Turgaus g. 10, Klaipėda);

1.3. VšĮ „Parko galerija“ (meno kūrinių galerijos veikla adresu Turgaus g. 9, Klaipėda);

1.4. UAB „SOLARTA“ (meno kūrinių galerijos veikla adresu Turgaus g. 9, Klaipėda);

1.5. UAB „UOSTAMIESČIO VERSLAS“ (meno kūrinių galerijos veikla adresu Danės g. 9, Klaipėda);

1.6. Lino Jakumo įmonė (juvelyrikos gaminių gamyba ir mažmeninė prekyba jais adresu Tomo g. 13-1, Klaipėda)

1.7. L. D. *(duomenys neskelbtini)* (juvelyrikos gaminių gamyba ir mažmeninė prekyba jais adresu Tomo g. 16, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

2.1. UAB „KARMELA“ – tvarkos aprašo 2.4.3 p. (lauko kavinių veikla adresais Žvejų g. 5 ir H.Manto g. 11A, Klaipėda);

2.2. UAB „Agdus“ – tvarkos aprašo 2.4.2. ir 2.4.7. p. (mažos kavinukės veikla ir sanitarinių mazgų, atitinkančių higienos normas, viešų paslaugų teikimas adresu Turgaus g. 23, Klaipėda);

2.3. UAB „TESINITA“ – tvarkos aprašo 2.4.3. p. (lauko kavinės veikla adresu Didžioji Vandens g. 13, Klaipėda);

2.4. UAB „Toksinta“ – tvarkos aprašo 2.4.1. p. (mažos parduotuvėlės veikla adresu J. Janonio g. 6, Klaipėda);

2.5. UAB „SENAMIESČIO MAGIJA“ – tvarkos aprašo 2.4.1. p. (mažų parduotuvėlių veikla adresais Tomo g. 16, Kurpių g. 11, Kepėjų g. 12, Klaipėda);

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, taip pat vykdantiems veiklą, susijusią su menu, dailiaisiais amatais, etnografiniais verslais, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad aukščiau išvardinti asmenys, atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų NTM lengvatų teikimo tvarkų aprašų reikalavimus.

VšĮ „Klaipėdos turizmo ir kultūros informacijos centras“ pateikė išvadą, kad UAB „Agdus“ nuo 2013 m. sausio 2 d. teikė adresu Turgaus g. 23, Klaipėda sanitarinių mazgų, atitinkančių higienos normas, viešas paslaugas.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „KLAMPĖDA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 3504 Lt už negyvenamąją patalpą – meno kūrinių galeriją-studiją (438000 Lt mokestinė vertė x 0,8 %). Lengvatos dydis – 100 proc., t.y. **3504 Lt.**

2. UAB „YURGA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą iš viso 2965 Lt, už negyvenamąją patalpą – dailės saloną adresu Turgaus g. 10 – 1256 Lt (157000 Lt mokestinė vertė x 0,8 %). Lengvatos dydis – 100 proc., t.y. **1256 Lt.**

3. VšĮ „Parko galerija“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 267 Lt už negyvenamąją patalpą – meno dirbinių galerijos patalpas (200000 Lt mokestinė vertė x 0,8 % / 12 mėn. x 2 mėn.). Lengvatos dydis – 100 proc., t.y. **267 Lt**.

4. UAB „SOLARTA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1200 Lt už negyvenamąją patalpą – meno dirbinių galerijos patalpas (200000 Lt mokestinė vertė x 0,8 % / 12 mėn. x 9 mėn.). Lengvatos dydis – 100 proc., t.y. **1200 Lt**.

5. UAB „UOSTAMIESČIO VERSLAS“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą iš viso 3568 Lt, už negyvenamąją patalpą adresu Danės g. 9 – 2352 Lt (294000 Lt mokestinė vertė x 0,8 %). Lengvatos dydis – 100 proc., t.y. **2352 Lt.**

6. Lino Jakumo įmonė su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1808 Lt už negyvenamąją patalpą – parduotuvę (226000 Lt mokestinė vertė x 0,8 %). Lengvatos dydis – 100 proc., t.y. **1808 Lt**.

7. L. D. *(duomenys neskelbtini)* su prašymu pateikė 2013 metų NTM deklaraciją, kurioje deklaravo NTM sumą 1640 Lt už negyvenamąją patalpą – parduotuvę (205000 Lt mokestinė vertė x 0,8 %). Lengvatos dydis – 100 proc., t.y. **1640 Lt**.

8. UAB „KARMELA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 14956 Lt. Už negyvenamąją patalpą – kavinės patalpas apskaičiuota mokesčio suma – 3808 Lt (476000 Lt mokestinė vertė x 0,8 %), už negyvenamąją patalpą – maitinimo patalpas – 8416 Lt (1052000 Lt mokestinė vertė x 0,8 %). Lengvatos dydis – 1904 Lt (50 proc.) ir 2525 Lt (30 proc.), iš viso **4429 Lt**.

9. UAB „Agdus“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 2912 Lt už negyvenamąją patalpą – kavinę (364000 Lt mokestinė vertė x 0,8 %). Lengvatos dydis – 50 proc., t.y. 1456 Lt. Už teiktas viešąsias sanitarinių mazgų paslaugas NTM lengvatos suma – 600 Lt. Iš viso UAB „Agdus“ NTM lengvatos suma – **2056 Lt.**

10. UAB „TESINITA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1877 Lt už patalpą – kavinę apskaičiuota mokesčio suma 1877 Lt (256000 Lt mokestinė vertė x 0,8 % / 12 mėn. x 11 mėn.). Lengvatos dydis – 50 proc., t.y. **939 Lt**.

11. UAB „Toksinta“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1182 Lt už negyvenamąją patalpą – parduotuvę (197000 Lt mokestinė vertė x 0,8 % / 12 mėn. x 9 mėn.). Lengvatos dydis – 30 proc., t.y. **355 Lt**.

12. UAB „SENAMIESČIO MAGIJA“ su prašymais pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą iš viso 8720 Lt, už negyvenamąsias patalpas – parduotuves – 5664 Lt (323000 Lt + 205000 Lt + 180000 Lt) mokestinės vertės x 0,8 %). Lengvatos dydis – 50 proc., t.y. **2832 Lt.**

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **22638 Lt** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir susijusią su menu. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Investicijų ir ekonomikos departamento Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, VšĮ „Klaipėdos turizmo ir kultūros informacijos centras“ pateikta išvada dėl teiktų paslaugų, 31 lapas.

Mokesčių skyriaus vedėja Jolanta Uptienė